Hun var medlem av Akershus fylkesting fra 1992 til 2019. I 2013 ble hun ny fylkesordfører etter Nils Aage Jegstad, valgt gjennom et samarbeid mellom Høyre, Fremskrittspartiet, Kristelig Folkeparti og Venstre. Før dette var Solli partiets gruppeleder fra 2007 og leder i hovedutvalget for samferdsel. Hun har også ledet hovedutvalget for plan, miljø og næring. I perioden 2001–2005 var hun 3. vararepresentant til Stortinget fra Akershus, og møtte i 17 dager.